C 125/354
DA
Den Europæiske Unions Tidende
5.4.2023
Onsdag den 14. september 2022
Kommissionen tillægges beføjelser til at vedtage delegerede retsakter i overensstemmelse med nærværende direktivs artikel 31 for at revidere de harmoniserede referenceværdier for effektiviteten, der er fastsat ved Kommissionens delegerede forordning (EU) 2015/2402 (68).
11.
Medlemsstaterne sikrer, at det er en forudsætning for eventuel støtte til kraftvarmeproduktion, at elproduktionen foregår på højeffektive kraftvarmeværker, og at spildvarmen faktisk udnyttes til at opnå primærenergibesparelser.
Statsstøttereglerne finder anvendelse på offentlig støtte til kraftvarmeproduktion og til fjernvarmeproduktion og -net, hvor det er relevant.
Artikel 25 Energiomformning, -transmission og -distribution
1.
Nationale energitilsynsmyndigheder anvender under udførelsen af de tilsynsopgaver, der er anført i direktiv (EU) 2019/944 og 2009/73/EF, princippet om energieffektivitet først i henhold til nærværende direktivs artikel 3 i deres beslutninger vedrørende driften af gas- og elinfrastrukturen, herunder deres beslutninger om nettakster, jf. dog principperne om ikke-diskrimination og omkostningseffektivitet.
Ud over princippet om energieffektivitet først tager de nationale energitilsynsmyndigheder hensyn til omkostningseffektivitet, systemeffektivitet og forsyningssikkerhed og vedtager en livscyklustilgang, der sikrer Unionens klimamål og bæredygtighed.
2.
Medlemsstaterne sikrer, at transmissions- og distributionssystemoperatørerne for gas og elektricitet anvender princippet om energieffektivitet først i overensstemmelse med dette direktivs artikel 3 og i overensstemmelse med Unionens klima- og bæredygtighedsmål i forbindelse med deres netplanlægning, netudvikling og investeringsbeslutninger.
Fleksibilitet på efterspørgselssiden skal være en central del af vurderingen af netplanlægning og -drift.
Under hensyntagen til forsyningssikkerhed og markedsintegration sikrer medlemsstaterne, at transmissions- og distributions­ systemoperatørerne ▌investerer i fremtidssikrede aktiver for at bidrage til at afbøde klimaændringer.
De nationale regulerende myndigheder kan fastsætte metoder og retningslinjer for, hvordan alternativer kan vurderes i cost-benefit-a­ nalysen i tæt samarbejde med transmissionssystemoperatørerne og distributionssystemoperatørerne, der kan dele vigtig teknisk ekspertise, under hensyntagen til generelle fordele, og kontrollere transmissionssystemoperatørernes eller distributionssystemoperatørernes gennemførelse af princippet om energieffektivitet først, når de godkender, kontrollerer eller overvåger de projekter, som transmissionssystemoperatørerne eller distributionssystemoperatørerne forelægger.
3.
Medlemsstaterne sikrer, at transmissions- og distributionsnetoperatørerne overvåger og kvantificerer den samlede størrelse af nettab for de net, de driver, og træffer omkostningseffektive foranstaltninger med henblik på at øge neteffektiviteten og adressere behov for infrastrukturudvikling og tab, der hidrører fra øget elektrificering på både efterspørgsels- og udbudssiden.
Transmissions- og distributionssystemoperatørerne indberetter disse foranstaltninger ▌til den nationale energitilsynsmyndighed.
▌Medlemsstaterne sikrer, at transmissions- og distributionsnetoperatørerne vurderer foranstaltninger til forbedring af energieffektiviteten i forhold til deres eksisterende transmissions- eller distributions­ systemer for gas eller elektricitet og forbedrer energieffektiviteten i forbindelse med udformningen og driften af infrastrukturen, navnlig med hensyn til intelligent udvikling af nettet.
Medlemsstaterne tilskynder transmissions- og distributionssystemoperatørerne til at udvikle innovative løsninger for at forbedre effektiviteten og bæredygtigheden, herunder energieffektiviteten i eksisterende og fremtidige systemer med incitamentsbaserede regler.
4.
De nationale energitilsynsmyndigheder medtager et særligt afsnit om de fremskridt, der er gjort med hensyn til at forbedre energieffektiviteten i relation til driften af gas- og elinfrastrukturen, i den årlige rapport, der udarbejdes i henhold til artikel 59, litra i), i direktiv (EU) 2019/944 og i henhold til artikel 41 i direktiv 2009/73/EF.
I disse rapporter forelægger de nationale energitilsynsmyndigheder en vurdering af den samlede effektivitet i forbindelse med driften af gas- og elinfrastrukturen, transmissions- og distributionssystemoperatørernes gennemførte foranstaltninger, og fremsætter anbefalinger til, hvordan energieffektiviteten kan forbedres, hvor det er relevant, herunder omkostningseffektive alternativer, der reducerer spidsbelastninger og det samlede elforbrug.
5.
For så vidt angår el sikrer medlemsstaterne, at netregulering og nettakster opfylder kriterierne i bilag XII under hensyntagen til de retningslinjer og regler, der er udarbejdet i henhold til forordning (EU) 2019/943.
(68)
Kommissionens delegerede forordning (EU) 2015/2402 af 12. oktober 2015 om revision af harmoniserede referenceværdier for effektiviteten ved separat produktion af el og varme, jf.
Europa-Parlamentets og Rådets direktiv 2012/27/EU, og om ophævelse af Kommissionens gennemførelsesafgørelse 2011/877/EU (EUT L 333 af 19.12.2015, s. 54).